**Iepirkuma „**Grants ielu atputekļošana veicot divkārtu virsmas apstrādi Kuldīgas pilsētas ielās”

**TEHNISKĀ SPECIFIKĀCIJA**

Būvuzņēmējam iepirkuma **„**Grants ielu atputekļošana veicot divkārtu virsmas apstrādi Kuldīgas pilsētas ielās” izpildē jālieto un jāievēro VAS „Latvijas Valsts ceļi” izstrādātās un apstiprinātās „Ceļu specifikācijas 2017” un “Ceļu segumu virsmas apstrāde” rokasgrāmata.

Minētās specifikācijas pieejamas interneta adresē:

https://lvceli.lv/uncategorized/autocelu-specifikacijas/

https://lvceli.lv/wp-content/uploads/2015/05/Rokasgramata\_Celu-segumu-virsmas-apstrade-1.pdf.

Pasūtītājs nodod Būvuzņēmējam būves vietu satiksmei drošā stāvoklī ar Būves vietas nodošanas aktu un pieņem atpakaļ no Būvuzņēmēja ar Darbu nodošanas-pieņemšanas akta parakstīšanas brīdi. Būves vietas nodošanas aktā vai tā pielikumā tiek dokumentēti ielas aprīkojuma, atjaunojamajam posmam piegulošā ielas seguma, u.c. bojājumi, kas radušies līdz būves vietas nodošanai Būvuzņēmējam. Par atbilstoši dokumentētajiem bojājumiem Pasūtītājs, pieņemot objektu neizvirza prasības pret Būvuzņēmēju.

Būvdarbi veicami iespēju robežās neierobežojot transporta kustību. Ja Būvuzņēmējs būvdarbu laikā plāno veikt jebkādas darbības ārpus ielas nodalījuma joslas, šīs darbības iepriekš saskaņojamas ar attiecīgā nekustamā īpašuma īpašnieku, tiesisko valdītāju vai lietotāju, savstarpēji vienojoties par izmantošanas nosacījumiem.

Satiksmes organizācija jānodrošina atbilstoši MK noteikumiem Nr.421 “Noteikumi par darba vietu aprīkošanu uz ceļiem”.

Veicot aku vāku regulēšanu brauktuves seguma līmenī veicamie darbi:

* nepieciešams veikt aku atrakšanu, esošās aku lūkas ~ 0.30m zem grants seguma virskārtas;
* akas pārbaudi;
* aku lūku līmeņošanu seguma līmenī (iespējama teleskopu maiņa);
* seguma atjaunošana, atjaunotajam grants segumam pie akas deformācijas modulis EV2 nedrīkst būt zemāks par 150MPa, jāparedz deformācijas moduļa EV2 mērīšana ar deflektometru, katrā ielā, vismaz trīs vietās pēc pasūtītāja norādītā.

Ar divkārtu virsmas apstrādi apstrādājamais brauktuves platums 3.5 – 4.5 m. Šī iepirkuma ietvaros grants segumu ielās jāveic dubultā virsmas apstrāde un aku regulēšana seguma līmenī. Pirms darbu uzsākšanas Kuldīgas novada Būvvaldē izņemt atļauju par rakšanas darbu uzsākšanu.

Paredzētie pamatdarbi un to apjomi ir apkopoti iepirkuma būvdarbu apjomos. Visu nepieciešamo saistīto papilddarbu izmaksas, tai skaitā aku iestrādei nepieciešamie materiāli, iekļaujami finanšu piedāvājumā minēto pamatdarbu izmaksās. Katrā vienības cenā jāietver visi nodokļi, nodevas, maksājumi un saprātīgi paredzamās ar konkrētā darba izpildi saistītās izmaksas, izņemot PVN.

Veikto darbu kvalitātei jāatbilst „Ceļu specifikācijas 2017” iekļautajām prasībām konkrētajiem darbu veidiem. Veikto garantijas termiņš ir 24 mēneši no nodošanas-pieņemšanas akta parakstīšanas brīža.

Samaksa par kvalitatīvi veiktajiem darbiem tiks veikta atbilstoši faktiski paveikto darbu apjomam pēc izpilduzmērījuma datiem.

Būvuzņēmējs ir atbildīgs par darba drošību objektā. Darbu izpildītājs atbild par zaudējumiem trešajām personām, kas rodas Darbu izpildes vietā Darbu izpildītāja vai apakšuzņēmēja darbības vai bezdarbības rezultātā. Darbi tiek pieņemti ar abpusēji parakstītu darbu pieņemšanas – nodošanas aktu.